  Виталий Пронин   ПумиськонынИжкаре эстон иллюстрациен тодматон вылысь вуэмын Россиысь Эстонилэн посольствоысьтыз советник Хэлене Тедре. «Галерея» адӟытон юртын туала удмурт проектъёс сярысь вераськон ортчиз.Иже ваем сузьет паймытэ аслаз синмаськымон геройёсыныз, аспӧртэм амалъёсын суредаменыз, пусйиз галереяысь иворчи Ирина Андреева. Экспозициын 28 усточилэн 65 ужез возьматэмын. Ваньмыз суредъёс Гримм вынъёслэн нырысетӥ выжыкыл томзы потэм дырысен 200 ар тырмонлы сӥземын. Пӧлазы уно гинэ эстон тусо Золушкаос, Рапунцельёс но Горд изьыос.Хэлене Тедре но Милес Тедре кузпалъёс мыло-кыдо вераськизы туала удмуртлык сярысь. Пумиськонэ вуизы «Уралистика» вотэсбамен кивалтӥсь Алексей Шкляев, асьме лулчеберетмес постколониализм амалэн утись Павел Поздеев но Mademoiselle Oudmourte модель агентстволэн кузёез Дарали Лели. Котькудӥз аслыз тунсыко луись ужпумъёсты сэрттӥз-пертчиз. Хэленэ дэмлаз Вильянди карысь крезьгур фестивале вуылыны: ӵапак отысь ӧнерчиос ӟеч тодо, кызьы азинтоно калык крезьгурез, соин ик тунсыко луысал удмурт инди-поп но инди-рок огинъёсты вайыны. Эстон кино, видеоарт но комиксъёс Удмурт шаере вуозы-а шуыса сюлмаське А. Шкляев: куноос дэмлазы эстон анимациен тодматскыны, кылсярысь, Прийт Пярн мультипликаторлэн школаеныз. Чеберлык но дизайн бере уг кылё: калык дӥсь шӧмо мода зол азинске, талы инъет сётэ Евросоюзлэн юрттэмез, дизайнеръёслэн дӥськутсы этно шӧмо мед луоз шуыса, нимысьтыз фондъёс уксё тыро.Хэлене оскытӥз: матысь ар но ӝыны ӵоже со удмурт проектъёслы азинскыны юрттоз.Алёна ПетроваТуспуктӥз Алексей Шкляев Теги: АлексейШкляев ДаралиЛели ПавелПоздеев ХэленеТедре Эстония  